På toppen av bergtunge: Fornminne: Mulig gravrøys. Røys, trolig av middels stor til stor rundkamp. På grunn av tett mosevegetasjon ble steinen lokalisert med jordbor. Ingen markering. Liten ørntue på toppen gir avrundet profil. Lite synlig. På toppen av røysa ligger 3 middels store rundkamp. Bevokst med tett mosetorv og lyng. Mål: diameter ca 3 m, høyde 0,3 m. Usikkert fornminne. Kan være sammenrast varde.

På åkerholmen ble følgende ti røyser registrert:
R1:Gravrøys rund, med målene 2,6 meter i diameter og 0,30 meter i høyde. Røysa er uklart markert og lite synlig. Den består av knyttnevestore til hodestore stein. Røysa er torv- og lynggrodd langs kanten. Den ligger på en slak østlig hellende bakke. Synlig del av røysa måler 1,5 x 2,1 meter.
R2: Gravrøys skipsformet, med målene 17 x 5,5 meter og 0,50 meter i høyde. Orientering N-S. Røysa er klart markert og godt synlig. Den er tydeligst i vest der steinen er tørrmurt i en bueformet tydelig kant. Den bueformete kanten er også synlig mot vest, men steinmengden er mindre her slik at denne siden av røysa ikke er like synlig. Den består av knyttnevestore, hodestore stein og stein opptil 1 x 1 m. I nord smalner røysa og ender i to store steiner på omtrent 2 meter. I sør smalner også røysa av, men her mangler store stein. To områder mitt i røysa har lite stein, mulige haugbruddkratre. Røysa ligger på en slak østlig hellende bakke.
R3: Røys rund 3,5 m i diameter og høyde på 0,3 meter. Lite markert og synlig. Gjengrodd langs kantene. 2,5 m i diameter er synlig. Fra knyttnevestore til hodestore stein i undergrunnen. Kullholdig silt i undergrunnen under røysa. Egen røys eller utkast fra R2.
R4: Røys oval med målene 3,5 m x 2,5 m og en høyde på 0,3 m. Røysa er helt overgrodd av torv og mose. Lite markert og lite synlig.
R5: Gravrøys oval/båtformet med målene 2,4 x 4,5 m. Store bruddstein opptil 0,8 x 0,8 m. Orientering NV-SØ. Overgrodd av lyng og bjørk. Lite markert og synlig.
R6: Gravrøys båtformet 8 m x 3 m og en høyde på 0,5 m. Klart markert og godt synlig. Store bruddstein opptil 0,8 x 0,8 m. Steinen er pent plassert. Orientering NV-SØ. Overgrodd av lyng og bjørk.
R7: Røys ovalformet med målene 3,5 x 2 m, og h 0,2 m. Igjengrodd med mose. Lite synlig og lite markert. Utflytende i vest. En tunge går ut mot vest den måler ca 2 x 1,5 m og har en høyde på 0,5 m.
R8: Gravrøys som er ovalformet og måler 1,75 x 3,5 m. Høyde 0,4 m. Mose og torvgrodd langs kanten. Består av knyttnevestore stein som er synlige i et areal på 2 x 1 m. Klart markert og synlig.
R9: Røys ovalformet med målene 3,5 x 2 m, og h 0,3 m. Lite synlig og lite markert. Knyttnevestore til hodestore stein. Godt gjengrodd.
R10: Liten rund røys med målene 2 m x 2 m. Og en høyde på 0,3 meter. Synlig og lite markert. Knyttnevestore til hodestore stein opptil steiner som måler 0,6 m.
Røysene og gravrøysene ligger nær hverandre. Den innbyrdes avstanden varierer mellom 1 og 12 meter. Hoveddelen av røysene ligger på den nordre halvdelen av åkerholmen.
3 meter vest for gravfeltet mot øst er det registrert ei lita kokegrop/et lite ildsted: Fornminnet er 80 cm i diameter, og har en rund form. Enkelte skjørbrente stein ligger blant kullet.

Dyregrav, rektangulær, bygget i tørrmur under overflaten. Ingen høyde over terrenget. Lengde 2-2,3 m, bredde 1-1,3 m, dybde nå ca. 1,3 m. En del innrast stein i bunnen av graven. Ut fra de fire hjørnene går det korte stumper av ledegjerder i en stens høyde. Ledegjerdene og dyregraven stenger passasjen mellom urda og vannet.

På toppen av lav berghaug: Fornminne: Rundrøys, vesentlig av stor bruddstein. Den overvokste kantmarkeringen går delvis i ett med den grove berggrunnen. Avrundet profil. Lett synlig i terrenget. Røysa er utkastet, særlig i SØ-lig halvdel. En god del stein ligger på berget langs den SØ-lige sidekanten. Liten rektangulær Ø-V orientert varde (lengde 1 m, bredde 0,5 m, høyde inntil 0,6 m) er murt på toppen av røysa. Mose- og lyngbevokst. Mål: diameter 4-4,5 m, høyde inntil 0,6 m.

Dyregraven ligger i et lite, smalt daldrag og er skåret ned i bakken og bygget i tørrmur. Formen er rektangulær, lengde 1,45 m, bredde 0,9 m, dybde nå inntil 1,10 m. Den er delvis gjenkastet. Fra de fire hjørnene går det ut korte stubber av ledegjerder i en stens høyde. Tilsammen stenger graven og ledegjerdene det lille daldraget.

Kvadratisk kullgrop med klar nedskjæring og voll i øst. Kullgropa er berørt av grøft i nord. Det ligger en stor stein i gropa. Indre lengde: 1,2 m. Indre bredde: 0,9 m. Dybde: 0,4 m.

Samling gravrøyser bestående av 1 rundrøys og 1 mindre steinrøys. I S-lig kant av topplatået: Fornminne 1: Rundrøys, vesentlig av stor bruddstein. Klart markert, særlig i NV-kanten. Tydelig og lett synlig. Avflatet midtparti og avrundet sideprofil. Rektangulær ØNØ-VSV orientert oppmuring i V-delen av røysa (lengde 1,5 m, bredde 0,8 m, dybde 0,5 m). Midtpartiet for øvrig virker omrotet med mindre grop og nedsenkning. Mose- og lyngbevokst, bjørketrær i midtpartiet. Mål: diameter 9 m, høyde 0,8 m. Røysa er omgitt av tre mindre røysansamlinger: 1 m S for fornminne 1: Fornminne 2: Liten varde (diameter 0,7 m, høyde 0,4 m), trolig ombygd fra røys til varde i nyere tid. 2 m N for N-kant av fornminne 1: Fornminne 3: Mindre steindynge, mosegrodd. Mål: diameter 1 m, høyde 0,3 m. Mellom denne steindyngen og fornminne 1 ligger enkelte bruddstein. 1 m SSV for fornminne 1: Fornminne 4: Mindre steinrøys. Mosegrodd bruddstein. Mål: diameter 1,5 m, høyde 0,4 m.

Kullgropfelt med 54 kullgroper innenfor samme reguleringsplan.

Malmfunn rett inntil sti på sør-sørvestlig side. Begrenset utstrekning(0,5 x 1 m). Tilsynelatende avlangt. Ligger i et vått sig langs stien som ved regnvær blir bekkefar. Ligger i hellende terreng 20 m sør for hytte.

Rektangulær kullgrop med tydelig nedskjæring med noe avrunda hjørner. Markert voll i sør og sørvest. Indre lengde: 2 m. Indre bredde: 1,4 m. Dybde: 0,4 m. Overvokst av einer og ungbjørk.